Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚΑΧ, ΕΟΚ, Ευρατόμ) αριθ. 300/76 περί καθορισμού των κατηγοριών των δικαιούχων, των προϋποθέσεων χορηγήσεως και του ύψους των αποζημιώσεων που δύνανται να χορηγηθούν στους υπαλλήλους οι οποίοι καλούνται να ασκήσουν τα καθήκοντά τους σε συνεχή ή εκ περιτροπής υπηρεσία

(υποβληθείς από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΚ) αριθ. .../2004 του Συμβουλίου, της 22ας Απριλίου 2004, τροποποίησε τον κανονισμό (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων.

Συνεπώς, είναι σκόπιμο να τροποποιηθεί ο κανονισμός (ΕΚΑΧ, ΕΟΚ, Ευρατόμ) αριθ. 300/76 του Συμβουλίου, της 9ης Φεβρουαρίου 1976, όσον αφορά το άρθρο 56α του κανονισμού περί καθορισμού των κατηγοριών των δικαιούχων, των προϋποθέσεων χορηγήσεως και του ύψους των αποζημιώσεων που δύνανται να χορηγηθούν στους υπαλλήλους οι οποίοι καλούνται να ασκήσουν τα καθήκοντά τους σε συνεχή ή με βάρδιες υπηρεσία, ώστε να προσαρμοστεί στον νέο κανονισμό από την 01.05.2004.

Πράγματι, από αυτή την ημερομηνία, η παραπομπή του άρθρου 2 στο πρώην άρθρο 100 του κανονισμού πρέπει να αντικατασταθεί από παραπομπή στο νέο άρθρο 56γ, και η εφαρμογή του κανονισμού πρέπει να επεκταθεί στο νέο πληθυσμό των συμβασιούχων υπαλλήλων (άρθρο 3).

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚΑΧ, ΕΟΚ, Ευρατόμ) αριθ. 300/76 περί καθορισμού των κατηγοριών των δικαιούχων, των προϋποθέσεων χορηγήσεως και του ύψους των αποζημιώσεων που δύνανται να χορηγηθούν στους υπαλλήλους οι οποίοι καλούνται να ασκήσουν τα καθήκοντά τους σε συνεχή ή εκ περιτροπής υπηρεσία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού των Κοινοτήτων, που ορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 [1], και ιδίως το άρθρο 56α δεύτερο εδάφιο του εν λόγω κανονισμού,

[1] ΕΕ L 56 της 4.3.1968, σ. 1. Κανονισμός, όπως τροποποιήθηκε την τελευταία φορά από τον κανονισμό (ΕΚ, Ευρατόμ) αριθ. xxx της xx/xx/2004.

την πρόταση της Επιτροπής, που υποβλήθηκε κατόπιν γνώμης της επιτροπής του κανονισμού υπηρεσιακής κατάστασης,

Εκτιμώντας τα ακόλουθα:

Ο κανονισμός (ΕΚΑΧ, ΕΟΚ, Ευρατόμ) αριθ. 300/76 του Συμβουλίου της 9ης Φεβρουαρίου 1976 περί καθορισμού των κατηγοριών των δικαιούχων, των προϋποθέσεων χορηγήσεως και του ύψους των αποζημιώσεων που δύνανται να χορηγηθούν στους υπαλλήλους οι οποίοι καλούνται να ασκήσουν τα καθήκοντά τους σε συνεχή ή εκ περιτροπής υπηρεσία [2] πρέπει να τροποποιηθεί προκειμένου να προσαρμοστεί στις διατάξεις του νέου κανονισμού υπηρεσιακής κατάστασης,

[2] ΕΕ L 38 της 13.2.1976, σ. 1. Κανονισμός, όπως τροποποιήθηκε την τελευταία φορά από τον κανονισμό (ΕΚ, ΕΚΑΧ, Ευρατόμ) αριθ. 2461/98 (ΕΕ L 307 της 17.11.1998, σ. 5).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚΑΧ, ΕΟΚ, Ευρατόμ) αριθ. 300/76 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

«Άρθρο 2

Ο υπάλληλος ο οποίος δικαιούται της καταβολής της αποζημιώσεως που προβλέπεται στο άρθρο 1 δύναται να απολαύει των αποζημιώσεων για επίπονες εργασίες που προβλέπονται στο άρθρο 56γ του κανονισμού υπηρεσιακής κατάστασης των υπαλλήλων μόνο μέχρι 600 μονάδες κατ' ανώτατο όριο σύμφωνα με τον κανονισμό ΧΧΧ (4).

(4) ΕΕ L... της ...2004, σ. ...»

2. Το άρθρο 3 αντικαθίσταται από το ακόλουθο κείμενο:

«Άρθρο 3

Ο παρών κανονισμός εφαρμόζεται κατ' αναλογία επί των εκτάκτων υπαλλήλων, των επικουρικών υπαλλήλων και των συμβασιούχων υπαλλήλων.»

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος